ໂອກາດທີ່ ພວກນັກລົບ ຈີຮາດີ ຝຣັ່ງ ຈະກັບ ເຂົ້າມາໃນປະເທດ ກາຍເປັນເລື້ອງນອງນັນ
ບັນດານັກຊ່ຽວຊານ ເຕືອນວ່າ ພວກນັກລົບຈີຮາດີ ທີ່ກັບຄືນມາ ແລະພວກຫົວ ຮຸນແຮງຄົນອື່ນໆ ທີ່ຢູ່ໃນປະເທດ ແລ້ວນັ້ນ ອາດເປັນລະເບີດເວລາ ທີ່ກຳລັງຈະແຕກຂຶ້ນໃນຕອນໃດກໍເປັນໄດ້.
ໃນຂະນະທີ່ ກຳລັງທະຫານສະຫະລັດ ຖອນໂຕອອກຈາກ ຊີເຣຍ ລັດຖະບານຂອງຝຣັ່ງ ສະເໜີແນະວ່າ ຕົນອາດສົ່ງພວກນັກລົບເພື່ອສາສະໜາ ຫຼືເອີ້ນວ່າ ຈີຮາດີ ສັນຊາດຝຣັ່ງ ທີ່ຖືກກັກຂັງຢູ່ໃນປະເທດຕາເວັນອອກກາງນັ້ນ ກັບຄືນມາປະເທດ ແຕ່ແນວຄິດແບບນີ້ ໄດ້ສ້າງຄວາມແຕກແຍກຢ່າງເລິກເຊິ່ງ ຢູ່ໃນປະເທດດັ່ງກ່າວ ລີຊາ ບຣາຍແອນຕ໌ ມີລາຍ ງານຈາກນະຄອນປາຣີ ໃຫ້ວີໂອເອ ຊຶ່ງ ໄຊຈະເລີນສຸກ ຈະນຳເອົາລາຍລະອຽດ ມາສະ ເໜີທ່ານ ໃນອັນດັບຕໍ່ໄປ ໃນລະຫວ່າງການຖະແຫລງ ຕໍ່ສະພາແຫ່ງຊາດຂອງຝຣັ່ງ ໃນວັນອັງ ຄານຜ່ານມານີ້ ລັດຖະມົນຕີວ່າການ ກະຊວງພາຍໃນ ທ່ານຄຣິສຕັອຟ ຄາສຕາເນ ໄດ້ກ່າວວ່າ ຖ້າພວກ ຈີຮາດີຊາວຝຣັ່ງຜູ້ໃດ ທີີ່ຖືກເນລະເທດ ອອກຈາກ ຊີເຣຍ ລັດຖະບານ ຈະຮູ້ໄດ້ວ່າ ພວກ ເຂົາເຈົ້າ ແມ່ນໃຜ ແລະ ພວກເຂົາຢູ່ໃສ ແລະ ພວກເຂົາຈະຕ້ອງຖືກຈັບກຸມ ແລະ ຈະຖືກ ນຳມາດຳເນີນຄະດີ ໃນນາທີ ທີ່ພວກເຂົາ ກ້າວເຂົ້າມາໃນຝຣັ່ງ ລັດຖະບານຝຣັ່ງ ຍັງບໍ່ທັນໄດ້ຢັ້ງຢືນຢ່າງເປັນທາງການ ຕໍ່ລາຍງານຕ່າງໆ ຂອງສື່ມວນ ຊົນ ທີ່ວ່າ ພວກນັກລົບຈີຮາດີ ຊາວຝຣັ່ງ ຫຼາຍເຖິງ 130 ຄົນ ທີ່ໄດ້ຖືກຄວບຄຸມໂຕຢູ່ໃນ ຊີເຣຍ ໃນປັດຈຸບັນນີ້ ອາດກັບຄືນມາໃນປະເທດ ໃນອະນາຄົດອັນໃກ້ໆນີ້ ປະເທດຝຣັ່ງ ລວມຢູ່ໃນບັນດາປະເທດໃນຢູໂຣບ ທີ່ມີນັກລົບຈີຮາດີ ເດີນທາງ ໄປຍັງຊີເຣຍ ແລະອີຣັກ ຫຼາຍທີ່ສຸດ ພວກ ຊາວຝຣັ່ງຫຼາຍຮ້ອຍຄົນ ຜູ້ທີ່ໄດ້ໄປຕໍ່ສູ້ໃຫ້ກັບ ກຸ່ມລັດອິສລາມ ແລະ ກຸ່ມຫົວ ຮຸນແຮງຈັດ ອື່ນໆ ກໍໄດ້ຖືກຂ້າຕາຍ ຢູ່ໃນສະໜາມລົບ ບາງສ່ວນ ໄດ້ກັບຄືນເຂົ້າ ມາໃນປະເທດ ລວມທັງຈຳພວກນຶ່ງ ຜູ້ທີ່ຢູ່ເບື້ອງຫລັງ ການໂຈມຕີ ກໍ່ການຮ້າຍ ໃນປາຣີ ແລະ ບຣັສເຊີລສ໌ ທີ່ຜ່ານມາ ແຕ່ໃນມື້ນີ້ ບັນດາເຈົ້າໜ້າທີ່ ກະປະມານວ່າ ມີນັກລົບຊາວຝຣັ່ງ ປະມານ 250 ຄົນ ຍັງ ສືບຕໍ່ສູ້ລົບຢູ່ໃນຊີເຣຍ ອີງຕາມລາຍງານຂ່າວແລະ 20 ກວ່າຄົນ ແມ່ນ ຖືກຄວບຄຸມໂຕ ຢູ່ທາງພາກເໜືອ ໂດຍກຳລັງປະຊາທິປະໄຕໃນຊີເຣຍ ທີ່ນຳພາ ໂດຍຊາວເຄີດ ຈົນເຖິງ ເວລານີ້ ຝຣັ່ງ ກໍຍັງບໍ່ທັນໄດ້ເຮັດຫຍັງເລີຍເພື່ອທີ່ຈະນຳ ເອົາພວກເຂົາກັບຄືນປະເທດ ແຕ່ຊ່ອງຫວ່າງ ທີ່ເກີດຈາກ ການຖອນກຳ ລັງທະຫານຂອງ ສະຫະລັດອອກໄປນັ້ນ ໄດ້ ກໍ່ໃຫ້ເກີດມີຄວາມກັງວົນກ່ຽວ ກັບຊະຕາກຳຂອງພວກເຂົາເຈົ້າ ບັນດານັກການເມືອງຝຣັ່ງຈຳນວນນຶ່ງ ແມ່ນຄັດຄ້ານຢ່າງແຂງຂັນ ຕໍ່ການນຳເອົາພວກ ນັກລົບຈີຮາດີ ກັບຄືນມາໃນປະເທດ ອັນນັ້ນ ແມ່ນກໍລະນີຂອງ ສະມາຊິກສະພາ ຫົວ ອະນຸລັກນິຍົມ ທ່ານ ກີລໂລມ ແພລຕີເອ ຜູ້ທີ່ໄດ້ກ່າວບອກ ວິທະຍຸ RMC ວ່າ ຈຳພວກ ຜູ້ທີ່ເຜົາໜັງສືເດີນທາງຝຣັ່ງຂອງພວກເຂົາເຈົ້ານັ້ນ ໄດ້ກໍ່ອາຊະຍາກຳສົງຄາມ ແລະອາດ ເປັນການກໍ່ອາຊະຍາກຳຕ້ານມະນຸດຊາດ ກໍເປັນໄດ້ ຊຶ່ງບໍ່ຄວນມີເລີຍ ຢູ່ໃນຝຣັ່ງ ແຕ່ຜູ້ນຳ ອະນຸລັກນິຍົມ ອີກທ່ານນຶ່ງ ຄື ທ່ານ ຄຣິສຕຽນ ແອສໂທຣຊີ ຢ້ານວ່າ ພວກກຸ່ມ ທີ່ຄວບຄຸມໂຕ ຊາວຝຣັ່ງຫົວຮຸນແຮງ ໃນເວລານີ້ ອາດແຕກສະ ຫຼາຍ ແລະມີຄວາມສ່ຽງ ວ່າ ພວກນັກລົບຈີຮາດີ ອາດຈະຖືກປ່ອຍເປັນອິດສະຫລະ ບັນດານັກຊ່ຽວຊານ ເຕືອນວ່າ ພວກນັກລົບຈີຮາດີ ທີ່ກັບຄືນມາ ແລະພວກຫົວ ຮຸນແຮງ ຄົນອື່ນໆ ທີ່ຢູ່ໃນປະເທດແລ້ວນັ້ນ ອາດເປັນລະເບີດເວລາ ທີ່ກຳລັງຈະແຕກຂຶ້ນໃນຕອນ ໃດກໍເປັນໄດ້ ລວມທັງ ຈຳພວກທີ່ຢູ່ໃນຄຸກຂອງຝຣັ່ງ ໃນປັດຈຸ ບັນນີ້ ຊຶ່ງໃນບາງສ່ວນ ອາດຈະຖືກປ່ອຍໂຕອອກມາ ພາຍໃນບໍ່ເທົ່າໃດປີຕໍ່ໜ້າ (LAWMAKER GUILLAUME PELTIER SPEAKING ON FRENCH RADIO) (ESTROSI SOUND IN FRENCH, FADE UNDER)